Cheerleaderne fra Frederikshavn gjorde rent bord ved Danmarksmesterskaberne i cheerleading. Frederikshavn Cheerleader Forening stillede op i ni kategorier og vandt guld i alle. - Det er fantastisk flot. Konkurrencen har aldrig været hårdere end i år. For det første var der flere deltagere, og for det andet er vores konkurrenter blevet dygtigere, fortæller Bente Lauritsen, formand for Frederikshavn Cheerleader Forening i en pressemeddelelse. DM-stævnet i Randers samlede 1.500 tilskuere, og de blev som ventet vidner til en frederikshavnsk dominans. Ingen havde dog regnet med, at Frederikshavn ville stryge til tops i ni ud de ti rækker, som der blev uddelt medaljer i. Næste udfordring for cheerleaderne fra Frederikshavn er EM lørdag den 16. juni i Arena Nord.

Referat:
Frederikshavn Cheerleader Forening imponerede ved weekendens danske mesterskaber i Randers. Frederikshavnerne stillede op i ni kategorier og vandt ni guldmedaljer